
ОБЯВА ЗА СЪСТЕЗАНИE

ДЪРЖАВНО ПЪРВЕНСТВО ЗА КИЛОВИ ЯХТИ
10.09.2020 – 13.09.2020
Гр. Несебър
1. Проява
Държавното първенство за килови яхти - клас “IRC” и „ORC”, ще се проведе в акваторията на Несебърски залив от 10.09.2020г. до 13.09.2020г.
2. Организатор 
Организатор на проявата е Българската федерация по ветроходство – www.bulsaf.bg.

3. Правила 
Проявата ще се ръководи от: 

- Състезателните правила по ветроходство 2017-2020 г. (RRS); 

- Специалните морски разпоредби на ISAF, Приложение Б – Иншорни гонки; 

- Международните правила за предпазване от сблъскване на море (МППСС) 

- Правила за провеждане на регати по килово ветроходство за 2020г.

- Правилата на IRC за 2020г.
- Правилата на ORC за 2020г.
- Наредбата на БФВ за провеждане на националните първенства и регатите по ветроходство
- Поканата за регатата (с изключение на промените, извършени със състезателните 

инструкции) и от състезателните инструкции на проявата. 

4. Рекламиране
Всички лодки са длъжни да поставят рекламни материали на официалния спонсор на 

проявата по искане на организатора на проявата. 

5. Заявки и срок за заявяване
5.1. Всяка лодка може да бъде заявена като извърши регистрация пред организатора на проявата на secretary@bulsaf.bg. 
5.2. Формулярите за заявки ще бъдат на разположение в регатния офис от 16:00 ч. в 

четвъртък 10.09.2020 г. Формулярите за заявки могат да бъдат изтеглени и от уеб сайта на БФВ www.bulsaf.bg и изпратени на ел. поща, посочена в т.20. 

5.3. Крайният срок за заявяване е 10:00 ч. в петък, 11.09.2020г. Заявки подадени след този срок няма да бъдат приемани. 

6. Обмер 
6.1. Всички яхти трябва да притежават валиден IRC или ORC сертификат, заверен за текущата година.
6.2. Всяка яхта следва да e на разположение за обмер след регистрацията в офиса на регатата, както и да представи пред мерителите изисканите от тях платна, с който се състезава и са включени в сертифаката на лодката. 

Мястото за Обмер ще бъде обявено в СИ. 

6.3. При мерителен протест, ако е необходимо подемно съоръжение намирането му е ангажимент на протестиращия, като цената на услугата се съгласува с протестирания. Преди да се ангажира подемното съоръжение, двете страни депозират в секретариата сума покриваща цената на услугата. След разглеждането на протеста депозита на загубилата страна се използва за заплащане на подемното съоръжение, а спечелилата страна си получава депозита обратно. В последния състезателен ден не се приемат мерителни протести, изискващи изваждане на яхтата от водата (за тегло, габарити на кила, руля и пр.)

7. Класове
Регатата ще се проведе в следните класове: 

Клас „IRC” - Килови яхти, притежаващи IRC сертификат за текущата година.
Клас „ORC” - Килови яхти, притежаващи ORC сертификат за текущата година. 

При заявяване на достатъчен брой яхти в съответния клас, те могат да бъдат разделени на два или повече подкласа. 
8. Състезателен полигон и състезателно разстояние
8.1. Състезателният полигон ще бъде в акваторията на Несебърски залив. 

8.2. Състезателното разстояние ще бъде дадено в състезателните инструкции на проявата. 

9. Програма на състезанието. 
Предварителната програма е следната: 

Четвъртък, 10.09.2020 
16:00 – 20:00ч. Приемане на заявки и обмер. 

Петък, 11.09.2020
09:00- 10:00ч. Приемане на заявки и обмер. 

Обмера може да подължи до 10:30 ч. 

10:00ч. Техническа конференция. 

12:00ч. Гонки тип качване – фордевинд (Банан). 

Събота, 12.09.2020
09:30ч. Морски рейс. 

Неделя, 13.09.2020
10:30ч. Гонки тип качване – фордевинд (Банан).
Възможно най-рано след изтичане на протестното време - Награждаване на призьорите и закриване на регатата. 

Никакъв предупредителен сигнал няма да бъде даван след 15 ч. в последния състезателен 

ден.
10. Класиране
Класирането ще се извърши по корегирано време. 

Ще се прилага минималната система на класиране – приложение А от състезателните 

правила по ветроходство 2017-2020 г. (RRS). 

Отделно от класирането във всеки подклас за IRC ще бъде направено и общо (генерално) класиране. 

11. Състезателни инструкции
Състезателните инструкции на проявата ще бъдат на разположение в офиса на регатата от 16:00 ч. в четвъртък 10.09.2020г. 

12. Протестна комисия

Протестната комисия ще бъде назначена в съответствие с правило 91 (а)

13. Алтернативни наказания. 
13.1. При нарушение на правило от Част 2 на СПВ (при среща на яхти) ще се прилага алтернативно наказание по правило 44.1. от СПВ едно завъртане, включващо един поворот оверщаг и един поворот фордевинд. Това изменя правило 44.1. от СПВ. 

13.2. За яхти нарушили правилата за предпазване от сблъскване на море при навлизане във зоната на фарватерите ще бъде предвидено наказание - допълнителни наказателни точки, уточнени в Състезателната инструкция. 

14. Сигурност 
Всички яхти са задължени да спазват изискванията на World Sailing Spеcial Regulations Appendix B – Inshore races. При подаване на заявките ще се изисква от шкипера и попълнена карта за инспекция на спасителното оборудване по образец.
15. Награди
Ще бъдат връчени награди на всички яхти, заели първо, второ и трето място в класа си в проявата, като и на първите три яхтите в генералното класиране.
16. Социални прояви
Информация за социалните прояви ще се поставя на официалното табло за съобщения и класирания.
17. Застраховки
17.1 Всяка яхта трябва да има застраховка за всички членове на екипажа.
17.2 Всяка яхта трябва да има застраховка за вреди, причинени на трети лица съобразени с Наредбата на БФВ.
18. Отговорност
18.1. Всички участници в проявата се състезават на свой риск и отговорност. 

18.2. Организаторът на проявата, както и всяко физическо или юридическо лице, свързано с организацията на проявата не носят отговорност за имуществени и неимуществени щети, нараняване или смърт на състезател, настъпили на брега или в морето по време на участие в проява, за която се отнася тази покана. 

19. Телевизия и медии
С подаване на заявката за участие в това национално първенство всички състезатели автоматично предоставят безвъзмездно на организатора на проявата за вечни времена правата да заснема, използва и показва по всяко време и по свой избор всякакъв филмов и видео материал, фотографии и др., включително и на цифрови носители, заснети по време на проявата и съдържащи изображения на съответните състезатели. 

20. За информация 
Българска федерация по ветроходство 

Бул. Васил Левски 75 

София 1000 

Тел: 0887060865 

E-mail: secretary@bulsaf.bg  

www.bulsaf.bg 
